דלקת עצב הראייה

דלקת עצב הראייה (באנגלית: Optic neuritis) היא מצב דלקתי של עצב הראייה העשוי להיגרם ממגוון רחב של גורמים כמו מחלות דמיאלינטיבית, תהליכים זיהומיים או תהליכים אוטואימונים אחרים. המחלה ידועה גם בשמות פפיליטיס אופטית, כאשר ראש עצב הראייה מעורב, נוירוטיניטיס, כאשר ישנה מעורבות משולבת של הדיסק האופטי והרשתית שמסביב באזור המקולרי, וגם דלקת עצב רטרובולברית, כאשר החלק האחורי של העצב מעורב. התסמינים העיקריים של המחלה כוללים בין היתר אובדן ראייה פתאומי (חלקי או מלא), ראייה מטושטשת או "ערפילית" פתאומית וכאב בעת הנעת העין הפגועה. תסמינים מוקדמים למחלה כוללים בין השאר תסמינים של טרשת נפוצה, שהיא הגורם השכיח ביותר למחלה, הכוללים עוויתות, חוסר קואורדינציה, דיבור מעורפל, אירועים תכופים של אובדן ראייה חלקית או מטושטשים. תסמינים מוקדמים נוספים כוללים התקפים של ראייה "מושחרת" (מצב המצריך טיפול רפואי מיידי), ראיית לילה חלשה יותר, פוטופוביה ועיניים אדומות. חולים רבים עם דלקת עצב הראייה עלולים לאבד חלק מראיית הצבע שלהם בעין הפגועה (במיוחד ראייה אדומה) וחלקם עשויים לחוות קושי בשיפוט תנועה לעומק, מה שיכול להפריע במיוחד במהלך נהיגה או ביצוע פעילות גופנית (אפקט פולפריך). כמו כן, החמרה חולפת בהפרעה בראייה עם עלייה בטמפרטורת הגוף (תופעת אוטהוף) היא תלונה שכיחה של המחלה. המחלה מופיעה לרוב בקרב מבוגרים בעין אחת, בעוד שבילדים נפוצה יותר מוערבות דו-צדדית של המחלה. הסיבה השכיחה ביותר למחלה היא טרשת נפוצה או נוירופתיה אופטית איסכמית עקב פקקת או תסחיף של כלי הדם המספק את עצב הראייה. עד 50% מהחולים עם טרשת נפוצה יפתחו דלקת של עצב הראייה, וב-20-30% מהמקרים של טרשת נפוצה דלקת עצב הראייה היא הסימן הראשוני של המחלה. סיבות נפוצות אחרות כוללות זיהום, כמו למשל עקב מורסה בשן בלסת העליונה, עגבת, מחלת ליים והרפס זוסטר, הפרעות אוטואימוניות, כמו למשל זאבת, נוירוסרקואידוזיס, נוירומיאליטיס אופטיקה, וגורמים כמו הרעלת מתנול, מחסור בוויטמין B12, בריברי ודיסאוטונומיה, סוכרת, פגיעה בעין וסיבות נוספות נדירות יותר . בבדיקה רפואית ניתן לראות את ראש עצב הראייה על ידי מנורת סדק עם עדשה חיובית גבוהה או על ידי שימוש באופטלמוסקופיה ישירה. עם זאת, לעיתים קרובות אין מראה לא תקין של ראש העצבים בדלקת עצב הראייה, אם כי הוא עשוי להיות נפוח בחלק מהחולים (פפיליטיס קדמית או דלקת עצב הראייה נרחבת יותר). במקרים רבים, רק עין אחת נפגעת במחלה, וייתכן שהמטופלים לא יהיו מודעים לאובדן ראיית הצבע עד שהם מתבקשים לסגור או לכסות את העין הבריאה. ברוב דלקות הראייה הקשורות בטרשת נפוצה, תפקוד הראייה משתפר באופן ספונטני במשך 2–3 חודשים, ויש ראיות לכך שטיפול בקורטיקוסטרואידים אינו משפיע על התוצאה ארוכת הטווח. עם זאת, במקרים של דלקת עצב הראייה שאינה קשורה בטרשת נפוצה העדויות פחות ברורות ולכן הסף לטיפול בקורטיקוסטרואידים תוך ורידי נמוך יותר. מדיה וקבצים בנושא דלקת עצב הראייה בוויקישיתוף science/retrobulbar-neuritis, science/papillitis דלקת עצב הראייה, באתר אנציקלופדיה בריטניקה (באנגלית) Petzold, A; Fraser, CL; Abegg, M; et al. (September 2022). Diagnosis and classification of optic neuritis. Lancet Neurology. doi:10.1016/S1474-4422(22)00200-9 "Optic neuritis". Mayo Clinic. Lucchinetti, C. F.; L. Kiers; A. O'Duffy; M. R. Gomez; S. Cross; J. A. Leavitt; P. O'Brien; M. Rodriguez (בנובמבר 1997). "Risk factors for developing multiple sclerosis after childhood optic neuritis". Neurology. 49 (5): 1413–1418. doi:10.1212/WNL.49.5.1413. PMID 9371931. S2CID 33205877. {{cite journal}}: (עזרה) Lana-Peixoto, MA; Andrade, GC (ביוני 2001). "The clinical profile of childhood optic neuritis". Arquivos de Neuro-Psiquiatria. 59 (2–B): 311–7. doi:10.1590/S0004-282X2001000300001. PMID 11460171. {{cite journal}}: (עזרה) Rizzo JF, Lessell S (1991). "Optic neuritis and ischemic optic neuropathy. Overlapping clinical profiles". Arch. Ophthalmol. 109 (12): 1668–72. doi:10.1001/archopht.1991.01080120052024. PMID 1841572. Biousse, Valérie; Campion, Edward W.; Newman, Nancy J. (2015). "Ischemic Optic Neuropathies". New England Journal of Medicine. 372 (25): 2428–2436. doi:10.1056/NEJMra1413352. ISSN 0028-4793. PMID 26083207. Riordan-Eva, P. (1 בינואר 2004). "Clinical assessment of optic nerve disorders". Eye. 18 (11): 1161–1168. doi:10.1038/sj.eye.6701575. PMID 15534601. {{cite journal}}: (עזרה) Petzold, Axel; Fraser, Clare L.; Abegg, Mathias; Alroughani, Raed; Alshowaeir, Daniah; Alvarenga, Regina; Andris, Cécile; Asgari, Nasrin; Barnett, Yael; Battistella, Roberto; Behbehani, Raed; Berger, Thomas; Bikbov, Mukharram M.; Biotti, Damien; Biousse, Valerie (2022-09-27). "Diagnosis and classification of optic neuritis". The Lancet Neurology (באנגלית). 0 (0). doi:10.1016/S1474-4422(22)00200-9. ISSN 1474-4422. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.